ལོན་ཊོན་ཨོ་རྩལ་ཐོག་ཨང་གཉིས་པ་ཐོབ་པའི་བོད་རིགས་ཨོ་རྩལ་བ་ཆོས་དབྱིངས་སྐྱིད་ལགས་ཀྱི་གཟེངས་སུ་ཐོན་པའི་གྲུབ་འབྲས་ཀྱིས་བོད་ཁུལ་གྱི་ན་གཞོན་མང་པོར་ལུས་རྩལ་ཐད་རྨི་ལམ་གསར་པ་ཞིག་བསྐྲུན་ཡོད་པ་ལྟར།ལྷ་ས་སྟག་རྩེ་རྫོང་ཁོངས་ནས་ཡིན་པའི་བོད་རིགས་ཨོ་རྩལ་བ་སྟོབས་རྒྱལ་ལགས་ཀྱིས་འདི་ལོའི་ཨེ་ཤ་ཡའི་རྒྱང་རྒྱུག་འགྲན་སྡུར་སོགས་རྒྱལ་སྤྱི་དང་རྒྱ་ནག་རྒྱལ་ཡོངས་རང་བཞིན་གྱི་རྒྱུག་འགྲན་མང་པོའི་ཁྲོད་གསེར་དངུལ་གྱི་རྟགས་མ་མང་པོ་བླངས་ཡོད་པ་དང་།དེ་བཞིན།ཕྱི་ལོ་༢༠༡༣ལོའི་རྒྱ་ནག་རྒྱལ་ཡོངས་སྐབས་བཅུ་གཉིས་པའི་ལུས་རྩལ་འགྲན་ཚོགས་ཐོག་མཚོ་བྱང་ཁུལ་མདའ་བཞི་རྫོང་ནས་ཡིན་པའི་བོད་རིགས་ལུས་རྩལ་བ་མཚོ་མོ་སྐྱིད་ལ་གསེར་གྱི་རྟགས་མ་ཐོབ།གཞན་ཡང་།ཕྱི་ལོ་༢༠༡༥ལོར་ཁོ་ཊརགྱི་རྒྱལ་ས་ཌོ་ཧཱ་རུ་ཚོགས་པའི་ཨེ་ཤ་ཡའི་ན་གཞོན་མཆོང་རྒྱུག་འགྲན་ཚོགས་ཐོགརྨིད་༥༠༠༠ཅན་གྱི་སྐྱེད་མའི་རྒྱུག་འགྲན་ནང་མགོ་ལོག་བོད་རིགས་རང་སྐྱོང་ཁུལ་རྨ་ཆེན་རྫོང་རྟ་བོ་གྲོང་རྡལ་ནས་ཡིན་པའི་བོད་རིགས་བུ་མོ་ཆོས་སྐྱིད་སྒྲོལ་མ་ལགས་ལ་ཨང་གཉིས་པའི་རྒྱལ་ཁ་ཐོབ་ཡོད་པ་རེད།